- - Izglītības nodrošināšana, kultūras un sporta infrastruktūras attīstība;
- - Sociālās aprūpes un veselības aizsardzības infrastruktūras attīstība un pieejamības uzlabošana, veselīga dzīves veida veicināšana;
- - Iedzīvotāju sabiedriskās aktivitātes veicināšana;

- Dzīves vides labiekārtošana;

- - Dabas un kultūras mantojuma aizsardzība, sakopšana un izmantošana;
- - Vides aizsardzības pasākumu kvalitātes uzlabošana.

Iepriekšminētās prioritātes tiks īstenotas divu rīcību ietvaros: Rīcība 2.1. Partnerības teritorijas publiski pieejamās infrastruktūras un vides kvalitātes 2.1. Partnerības teritorijas publiski pieejamās infrastruktūras un vides kvalitātes uzlabošana, sabiedrisko objektu attīstība. sabiedrisko objektu attīstība. Rīcības ietvaros tiks realizēts pasākumu komplekss saistībā ar sociālās aprūpes un veselības aizsardzības infrastruktūras elementu attīstību un pieejamības uzlabošanu, bērnu, jauniešu (personu vecumā no 13 līdz 25 gadiem) un veco ļaužu dienas centru izveidošana; jaunu sociālās aprūpes un medicīnas pakalpojumu sniegšanas centru izveidošana, kā arī pasākumi saistībā ar izglītības, kultūras un sporta infrastruktūras objektu pieejamības nodrošināšanu visiem partnerības teritorijas iedzīvotājiem: kultūras iestāžu rekonstrukcija atbilstoši mūsdienu prasībām, tai skaitā pielāgojot tās apmeklēšanai cilvēkiem ar kustību traucējumiem; jauniešu atpūtas centru un kultūras centru izveidošana; jaunu sporta laukumu iekārtošana, esošo sporta laukumu labiekārtošana, izglītības centru, darbnīcu, u.c. ēku būvniecība, rekonstrukcija un labiekārtošana; jaunu bērnu rotaļu laukumu ierīkošana visās apdzīvotās vietās partnerības teritorijā, paplašinot bērnu rotaļu un sporta laukumu tīklu, esošo bērnu rotaļu laukumu labiekārtošana; parku ierīkošana un labiekārtošana, aktīvai atpūtai paredzētu vietu ierīkošana pie ūdeņiem; laivu piestātņu izbūve ūdenstūristiem un zvejniekiem; ūdenstūristu apmešanās vietu ierīkošana; tūrisma objektu pieejamības uzlabošana; piekļuves veicināšana. Rīcības ietvaros var tikt izgatavotas un uzstādītas informatīvās un norādes zīmes, kartes un shēmas par tūrisma objektiem, kultūrvēsturiskajām un dabas vērtībām, apskates objektiem, sabiedriskajām vietām partnerības teritorijā, kultūras mantojuma objektu rekonstrukcija, renovācija un to pieejamības uzlabošana. Tiks realizēti pasākumi saistībā ar vides kvalitātes uzlabošanu vides piesārņojuma samazināšanai ar notekūdeņiem un lietus ūdeņiem. Rīcībā paredzēts atbalstīt būvniecības un labiekārtošanas, infrastruktūras izveides vai uzlabošanas darbu izmaksas. Rīcība 2.2. Sabiedrisko aktivitāšu dažādošana un veicināšana, mūžizglītības veicināšana. 2.2. Sabiedrisko aktivitāšu dažādošana un veicināšana, mūžizglītības veicināšana. Rīcības ietvaros tiks realizēti pasākumi veselīga brīvā laika pavadīšanas veidu veicināšanai. Rīcības ietvaros tiks atbalstītas iedzīvotāju aktivitātes, kas saistītas ar radošo darbnīcu, meistardarbnīcu, mācību klašu aprīkošanu, saistībā ar amatniecību, kokapstrādi, metālapstrādi, akmens apstrādi un nelauksaimnieciskajiem uzņēmējdarbības veidiem, popularizējot, tradicionālos nodarbošanās veidus šajā reģionā. Rīcības ietvaros attiecināmas ir mācību izmaksas, tās neattiecas uz pamatlīdzekļu iegādi. Rīcības ietvaros tiks atbalstīts pasākumu komplekss saistībā ar iekārtu, tehnikas, aprīkojuma iegādi un uzstādīšanu iedzīvotāju kolektīvo sabiedrisko aktivitāšu veicināšanai, piemēram, apskaņošanas iekārtu iegāde, pamatlīdzekļu iegāde kultūras pasākumu organizēšanai (podesti, paletes, skatuves (mobilās), krēsli, teltis, nojumes u.c.), nodrošinot pēc iespējas plašāku iedzīvotāju iesaistīšanos sabiedriskajās aktivitātēs. Rīcības ietvaros iekļauta arī tautas tērpu izgatavošana mākslinieciskajiem pašdarbības kolektīviem. Rīcībā netiek paredzēts atbalstīt būvniecības un labiekārtošanas, infrastruktūras izveides vai uzlabošanas darbu izmaksas.